b'\n_START_ARTICLE_\nO zlatih jabolkih\n_START_PARAGRAPH_\nO zlatih jabolkih je slovenska ljudska pravljica. Prvi\xc4\x8d je iz\xc5\xa1la leta 1892 v zbirki Narodne pripovedke za mladino, 2. zvezek. Zbirko je izdal Janez Giontini v Ljubljani. Prvi\xc4\x8d jo je zapisal J. P. Planinski.\n_START_SECTION_\nVsebina pravljice\n_START_PARAGRAPH_\nPravljica govori o o\xc4\x8detu in materi, ki sta imela tri sinove. \xc5\xbdiveli so v hi\xc5\xa1ici, ob kateri so imeli vrt z zlatimi jabolki. Ko so bila jabolka zrela, je vsako no\xc4\x8d eno izginilo. Ker niso mogli ugotoviti, kdo krade jabolka, je o\xc4\x8de svojim sinovom naro\xc4\x8dil, naj jih vsako no\xc4\x8d eden stra\xc5\xbei. Prvo no\xc4\x8d je \xc5\xa1el na stra\xc5\xbeo najsterej\xc5\xa1i sin. Mati mu je spekla potico, o\xc4\x8de pa mu je dal bokal vina. Najsterej\xc5\xa1i sin je pojedel potico, popil vino in zaspal. Tako je zjutraj bilo zopet eno jabolko manj. Drugi ve\xc4\x8der je o\xc4\x8de poslal srednjega sina stra\xc5\xbeit jabolka. Tudi on je dobil potico in bokal vina. Pojedel je potico, se napil in celo no\xc4\x8d prespal. Ponovno je zjutraj manjkalo eno jabolko. Nato pa se je ponudi mlaj\xc5\xa1i sin in rekel, da gre stra\xc5\xbeit ter zatrdil, da bo ujel tatu. Ko se je spustila no\xc4\x8d, je mlaj\xc5\xa1i sin vzel malo \xc4\x8drnega kruha in vode. Vzel je pu\xc5\xa1ko in \xc5\xa1el stra\xc5\xbeit na vrt. Pribli\xc5\xbeno ob polno\xc4\x8di je priletel \xc4\x8drn pti\xc4\x8d na jablano. Sin je ustrelil in z drevesa sta padla pti\xc4\x8d in jabolko. Vendar pa se pti\xc4\x8d pobere in odleti v grad. Zjutraj je ponovno manjkalo eno jabolko, zato je bil o\xc4\x8de jezen. Sin mu je rekel, da ve kdo krade njihova jabolka in se od\xc5\xa1el na grad, kamor je odletel pti\xc4\x8d. V gradu je vpra\xc5\xa1al za pti\xc4\x8dem in hi\xc5\xa1na ga je peljala k pti\xc4\x8du, ki je ves krvav le\xc5\xbeal v postelji. Mladeni\xc4\x8d je nameraval pti\xc4\x8da ubiti. Pti\xc4\x8d ga je prosil, da ga pusti \xc5\xbeiveti in mu obljubil grad pokrit z bakrom. Vendar mladeni\xc4\x8da ni omeh\xc4\x8dal. Nato mu je obljubil \xc5\xa1e en grad pokrit s srebrom. Tudi to ni omeh\xc4\x8dalo mladeni\xc4\x8da. Pti\xc4\x8d mu je obljubil \xc5\xa1e en grad pokrit z zlatom. Tudi s tem ni pregovoril mladeni\xc4\x8da. Tako mu je obljubil \xc5\xa1e zlat prstan s posebno mo\xc4\x8djo, saj \xc4\x8de prstan trikrat zasu\xc4\x8de na prstu, bo imel hrane in pija\xc4\x8de, kolikor bo hotel in \xc4\x8de prstan ponovno zasu\xc4\x8de prav tako vojakov. Mladeni\xc4\x8d je bil zadovoljen in \xc4\x8drn pti\xc4\x8d mu je dal vse obljubljeno. Nekega dne so napadli grad vojaki iz sosednjega gradu. Mladeni\xc4\x8d je zasukal prstan in si za\xc5\xbeelel toliko vojakov, kot je sovra\xc5\xbenikov. Vendar pa so bili sovra\xc5\xbeniki premo\xc4\x8dni. \xc5\xa0e enkrat je zasukal prstan in pri\xc5\xa1lo je \xc5\xa1e enkrak toliko vojakov. Vendar pa je imel sovra\xc5\xbenik \xc5\xa1e vedno premo\xc4\x8d. Mladeni\xc4\x8d je ponovno zasukal prstan in rekal naj pride desetkrat toliko vojakov in tako je premagal sovra\xc5\xbenika. Mladeni\xc4\x8d se je nato odpeljal domov k materi in o\xc4\x8detu. Doma ga ni nih\xc4\x8de prepoznal. Prosil jih je, \xc4\x8de lahko prespi pri njih. Najprej so se branili, nato pa so ga sprejeli. Ko so se pogovarjali, so mu doma\xc4\x8di pripovedovali o izgubljenem sinu. Mladeni\xc4\x8d jih je vpra\xc5\xa1al, ali bi ga prepoznali, \xc4\x8de bi se vrnil. Vsi so zatrdili in rekli, da bi ga prepoznali po tem, da nima enega prsta na roki. Mladeni\xc4\x8d je snel rokavico in doma\xc4\x8di so ga prepoznali. Sin je trikrat zavrtel prstan na roki in na mizi se je pojavila hrana in pija\xc4\x8da. Tako so skupaj pili, jedli in se \xc5\xa1e dolgo veselili.\n_START_SECTION_\nGlavna knji\xc5\xbeevna oseba\n_START_PARAGRAPH_\nGlavna knji\xc5\xbeevna oseba je mlaj\xc5\xa1i sin, v katerega ne verjame nih\xc4\x8de od doma\xc4\x8dih. Je odlo\xc4\x8den mladeni\xc4\x8d, dobrega zna\xc4\x8daja in trdno voljo. Ho\xc4\x8de ujeti tatu, ki njegovi dru\xc5\xbeini krade zlata jabolka. Ker je odlo\xc4\x8den, da ubije \xc4\x8drnega pti\xc4\x8da, se ne pusti hitro podkupiti.\n_START_SECTION_\nInterpretacija dela\n_START_PARAGRAPH_\nInterpretacija po Vladimirju Proppu:_NEWLINE_Pti\xc4\x8d prileti pono\xc4\x8di, ko ga nih\xc4\x8de ne vidi in ukrade zlato jabolko. In prav to, ko starej\xc5\xa1i in srednji sin zaspita, nudita \xc4\x8drnemu pti\xc4\x8du idealno prilo\xc5\xbenost za krajo. \xc4\x8crni pti\xc4\x8d \xc5\xa1koduje dru\xc5\xbeini, saj jim krade zlata jabolka, ki jim veliko pomenijo. Mlaj\xc5\xa1i sin, glavni junak zapusti svoj dom, saj \xc5\xbeeli najti \xc4\x8drnega pti\xc4\x8da, ki jim je kradel zlata jabolka._NEWLINE_Hi\xc5\xa1na iz gradu mladeni\xc4\x8du poka\xc5\xbee, kje le\xc5\xbei pti\xc4\x8d, ki ga i\xc5\xa1\xc4\x8de. Tako je hi\xc5\xa1na edina, ki mu je pripravljena pomagati, vendar pa ji mora mladeni\xc4\x8d obljubiti, da je ne bo izdal. \xc4\x8crni pti\xc4\x8d prosi mlaj\xc5\xa1ega sina, da ga pusti \xc5\xbeiveti in mu v zameno za \xc5\xbeivljenje ponudi tri gradove. Vendar pa s tem ne omeh\xc4\x8da mladeni\xc4\x8da. Mladeni\xc4\x8d se premi\xc5\xa1li \xc5\xa1ele, ko mu pti\xc4\x8d ponudi zlat prstan s posebnimi mo\xc4\x8dmi. Mlaj\xc5\xa1i sin tako dobi \xc4\x8darobni rekvizit, s katerim je pridobil mo\xc4\x8d, saj si lahko za\xc5\xbeeli vojakov, kolikor jih potrebuje, hkrati pa je preskrbljen za vse \xc5\xbeivljenje s hrano in pija\xc4\x8do._NEWLINE_Mladeni\xc4\x8d postane neizmerno bogat, saj je od \xc4\x8drnega pti\xc4\x8da dobil tri gradove in zlat prstan, kar mu krepko spremeni \xc5\xbeivljenje._NEWLINE_Mlaj\xc5\xa1i sin se po nekaj letih vrne domov, vendar pa ga doma\xc4\x8di ne prepoznajo. Ko jim poka\xc5\xbee roko brez prsta ga spoznajo.\n_START_SECTION_\nMotivno tematske povezave\n_START_PARAGRAPH_\nMotivni in tematsko je kar nekaj pravljic povezanih s slovensko ljudsko pravljico O zlatih jabolkih._NEWLINE_Motiv zlatih jabolk se tako pojavi v slovenski ljudski pravljici Zlata ptica, v kateri ima kralj jablano, ki rodi zlata jabolka. V tej isti pravljici pa se pojavi tudi motiv treh sinov._NEWLINE_Motiv treh sinov se pojavi tudi v slovenski ljudski pravljici Zdravilno jabolko. Pravljica govori o kralju, ki je le\xc5\xbeal na smrtni postelji, zato je poslal svoje tri sinove po svetu, da mu poi\xc5\xa1\xc4\x8dejo in prinesejo zdravilno jabolko. To je uspelo najmlaj\xc5\xa1emu sinu._NEWLINE_V slovenski ljudski pravljici O treh bratih in treh h\xc4\x8derah se pojavita motiv treh sinov in motiv zlatih jabolk, ki pa jih krade neka \xc5\xbeeska iz podzemlja. Edini, ki mu uspe prehiteti \xc5\xbeensko in dobiti zlato jabolko je najmlaj\xc5\xa1i sin._NEWLINE_Motiv treh sinov najdemo tudi v slovenski ljudski pravljici Kralj in njegovi trije sinovi. Kralj, ki je bil \xc5\xbee zelo star, je poslal svoje tri sinove po svetu, da mu prinesejo najdra\xc5\xbeje darilo. Starej\xc5\xa1i sin mu je prinesel gragulj, srednji sin krono iz \xc4\x8distega zlata, najmlaj\xc5\xa1i sin pa ni na\xc5\xa1el darila, zato je o\xc4\x8detu podaril svojo sinovsko ljubezen in srce. To darilo je najbolj ganilo kralja, zato je najmlaj\xc5\xa1emu sinu izro\xc4\x8dil kraljestvo._NEWLINE_V slovenski ljudski pravljici Stekleni most tudi najdemo motiv treh sinov. Ponovno je bil najuspe\xc5\xa1nej\xc5\xa1i dobrosr\xc4\x8den in ne\xc4\x8dastihlepen najmlaj\xc5\xa1i sin._NEWLINE_Tudi v slovenskih ljudskih pravljicah Ka\xc4\x8dja dolina in S ka\xc4\x8do se je \xc5\xbeenil je opaziti motiv treh sinov.'